सुंदा द्वीप समूह
वर्तमान में इस समूह के द्वीप चार देशों क्रमश: ब्रुनेई, पूर्वी तिमोर, इंडोनेशिया और मलेशिया के बीच विभाजित हैं। द्वीप समूह के ज्यादातर द्वीप इंडोनेशिया के अधिकार क्षेत्र में आते हैं। बोर्नियो नामक द्वीप ब्रुनेई, इंडोनेशिया और मलेशिया के बीच विभाजित है। तिमोर नामक द्वीप पूर्वी तिमोर और इंडोनेशिया के बीच विभाजित है। अन्य छोटे द्वीप भी पूर्वी तिमोर का हिस्सा हैं।
गरुड़ इंडोनेशिया
गरुड़ इंडोनेशिया एयरलाइन्स इंडोनेशिया की राष्ट्रीय विमान सेवा है। इसका नामकरण इंडोनेशिया के राष्ट्रीय प्रतीक में शामिल पवित्र पक्षी गरुड़ के नाम पर है और इसका मुख्य कार्यालय जकार्ता के निकट टाँगेरंग उपनगर में सोएकर्नो–हटता इंटरनॅशनल एयरपोर्ट पर है। अंतरराष्ट्रीय विमान सेवाओं की समीक्षा करने वाली फर्म स्काइ ट्रॅक्स की दिसंबर २०१४ की रपट के अनुसार यह एक पाँच सितारा विमान सेवा है।